Lliurament dels Premis Minerva | INS Can Planas\nL’Ateneu de Castellar del Vallès va acollir, a partir de les 19 h, l’acte de lliurament de la cinquena edició dels Premis Minerva de treballs de recerca d’alumnes de batxillerat. En aquesta edició s’han presentat un total de 20 treballs, dels quals 4 són de Castellar, 5 de Badia, 5 de Palau-solità i Plegamans, 3 de Sentmenat i 3 de Barberà del Vallès. A partir d’aquest any, els Serveis Educatius Vallès Occidental VIII, amb seu a Castellar del Vallès, s’incorpora a l’organització del certamen, que fins ara feien els Serveis Educatius Vallès Occidental VII, ubicats a Badia del Vallès.\nLa Fundació Bosch i Cardellach coorganitza el premi, que està patrocinat pel centre comercial Baricentro. L’objectiu del premi és potenciar els treballs de recerca relacionats amb les arts, les ciències de la naturalesa, de la salut i del medi ambient, les ciències socials, les humanitats, les llengües, l’educació física, les matemàtiques i la tecnologia elaborats pels alumnes de les poblacions de Castellar, Badia, Barberà, Palau-solità i Plegamans, Polinyà i Sentmenat.\nEls treballs individuals o col·lectius es poden presentar al premi sempre que hagin estat seleccionats prèviament pel centre on està matriculat l’alumnat. Els treballs han estat seleccionats per un jurat, que en aquesta ocasió estava format per l’inspector del Servei Educatiu a la zona de Badia, un secretari, un representant del Servei Educatiu de Badia, dos professors jubilats que no hagin treballat en cap de les poblacions que participen al premi, un membre de la Fundació Bosch i Cardellach, un representant de l’Institut de Ciències de l’Educació de la UAB i dos representants dels ajuntaments de Castellar i de Badia. En total, es concedeixen tres premis, de 500, 300 i 200 euros respectivament o import doble en cas que sigui treball col·lectiu. En la concessió del premi s’ha tingut en compte l’interès del tema, la correcció científica en el tractament dels temes, presentació del treball i les capacitats desenvolupades per l’alumnat. A l’acte es van exposar els treballs mitjançant uns plafons al vestíbul de l’Ateneu. Després va haver-hi els parlaments del president de la Fundació Bosch i Cardellach, Josep Llobet, de la regidora d’Ensenyament en funcions de Castellar, Mireia Casamada, i de l’inspector de zona Josep Alsinet. A continuació, es va fer el repartiment de premis.


El TJEU deixa en mans dels tribunals espanyols la solució al conflicte amb el personal interí - Canal Terrassa\nEl TJEU deixa en mans dels tribunals espanyols la solució al conflicte amb el personal interí\nCarme ContrerasData: 20/03/20\nEl Tribunal de Justícia de la Unió Europea ha dictat sentència sobre la legalitat de la contractació temporal dels empleats públics a l’estat espanyol. La sentència reconeix que les administracions públiques espanyoles van abusar de la temporalitat amb la figura dels interins, que han estat cobrint llocs de treball estructurals en ocasions durant dècades. No obstant, deixa en mans dels tribunals espanyols la resolució del conflicte, que emplaça a compensar els interins però no diu que els hagin de transformar en treballadors fixes.\nEls interins de llarga durada demanen una regularització de la seva situació, és a dir passar a ser empleats fixes evitant el procés d’oposició que és requisit indispensable per treballar al sector públic. El col.lectiu al·lega trobar-se en situació de frau de llei, ja que l’Estatut Bàsic de l’Empleat Públic prohibeix encadenar contractes temporals durant més de tres anys, ampliables a quatre en casos de necessitat i urgència. Ara, després d’anys sense cap convocatòria, surten a concurs les places cobertes fins ara per interins, que consideren que amb el temps que porten ocupant-les ja han demostrat les seves capacitats. I demanen poder acreditar aquesta experiència amb un concurs de mèrits, sense passar l’examen.\nLa sentència deixa oberta la forma de compensar aquestes persones interines, així com les sancions per a les administracions que han incomplert les normes comunitàries.\nAquesta mesura afecta 800.000 persones treballadores a les administracions d’arreu de l’estat espanyol, de les quals unes 250 són de l’Ajuntament de Terrassa. Si finalment han de presentar-se a les convocatòries previstes per aquests propers mesos, l’Ajuntament ja ha avançat que de moment es posposen tots els processos selectius per la crisi del coronavirus.\nTags: contractació temporal dels empleats públicsinterinssentènciaterrassaTribunal de Justícia de la Unió Europea\nLes entitats bancàries avancen el pagament de les pensions per evitar cues a les oficines\nNova campanya per enviar mostres d’afecte a pacients i personal sanitari de Mútua i Hospital


El suport a emprenedores novells, adaptat als cops de la pandèmia - Fundació Surt\nEl suport a emprenedores novells, adaptat als cops de la pandèmia\nEl suport a emprenedores novells, adaptat als cops de la pandèmia2020-10-232020-10-23https://www.surt.org/wp-content/uploads/2017/05/logo-mage.svgFundació Surthttps://www.surt.org/wp-content/uploads/2020/10/captura-3.png200px200px\nUna quinzena de dones que recentment han constituït el seu projecte empresarial participen en el programa Suport a Emprenedores Novells (SEN), una iniciativa que ofereix formació i també mentoratge de dones directives o empresàries que aporten un suport, des de l’experiència, a les emprenedores amb menys recorregut.\n“El mentoratge suposa un intercanvi de coneixement i experiència que aporta molt a ambdues parts”, valora Carolina Fort, responsable de la línia d’emprenedoria de Surt. El suport emocional i el reforç entre iguals durant les sessions, així com les possibilitats de sumar sinèrgies entre projectes, busca promoure la creació d’una xarxa en què les dones emprenedores puguin “sentir-se identificades, segures i acompanyades en aquest camí tan solitari que és emprendre un negoci propi”, explica Fort.\nTeràpies alternatives, fotografia, vídeo, tatuatges… són algunes de les activitats de les emprenedores acompanyades a través del SEN. Projectes ben diversos però que en tot cas van patir el cop del confinament. “Va ser un xoc total”, sintetitza Fort.\nSi bé la pandèmia de Covid-19 va suposar una parada sobtada dels projectes de les emprenedores, els darrers mesos han suposat un moment per replantejar els models de negoci i encetar el repte de la transició digital. “Moltes emprenedores estaven molt alienes a la digitalització i la covid-19 ha forçat a agafar-la d’una vegada, a trencar la barrera, perquè no va haver-hi alternativa”, explica la responsable d’emprenedoria de Surt.\nResposta als temps de crisi\nEl suport emocional a les dones amb projectes empresarials engegats, però encara tendres, davant les primeres setmanes de la crisi va ser un element central pel servei d’emprenedoria. “Amb el confinament, les dones havien de gestionar un espai de treball a casa, negociar els rols de cura a la família, revisar objectius vitals i professionals, però sobretot, trobar un nou enfocament de l’estratègia dels seus projectes empresarials”, destaca Fort.\nDes de Surt, es van oferir vídeotallers per treballar “el retrat d’aquesta nova dona emprenedora confinada”. “Era necessari acompanyar-les davant l’emergència de pors, actituds i creences limitadores i també ajudar-les a obrir-se a nous aprenentatges a través d’un diàleg en cercle que potenciava visualitzar i expressar emocions”, explica Fort. “Es van adonar que fins hi tot en aquest format podien connectar, i molt, emocionalment entre elles i donar-se suport mutu”, en destaca.\nEl servei d’emprenedoria de Surt, en els darrers mesos, ha començat a “arrelar una cultura digital” a través d’eines col·laboratives i la creació de nous espais de relació. “És tot un canvi cultural progressiu reflectit tant en els seus projectes emprenedors com en la vessant competencial, com també en el disseny de continguts de l’assessorament o les mentories, que s’han adaptat setmana a setmana a l’evolució i necessitats de les dones emprenedores en el nou context”, afegeix Fort.\nAmb l’adaptació a la situació sanitària, la mentoria es manté com una eina principal per la qual aposta el SEN, com també la formació en finances ètiques, que aproparà les emprenedores a les comunitats autofinançades, les assegurances ètiques, fonts de finançament alternatives i al servei Innoba.\nLes entitats de la plataforma Pobresa Zero-Justícia Global adverteixen que el risc de fractura social s’accentuaActualitat


Ca de Martí - Guiacat\nCa de Martí Destacat\n14 Dormitoris / 21 Llits\nEls apartaments Ca de Martí, disposen d’una bona ubicació al poble de Boí. Aquests estan equipats, amb tot el necessari per sentir-se com a casa. En el lloguer està inclosa la roba de llit i tovalloles. Les cuines disposen de microones, cafeteres torradora minipimer espremedora i tots els estris per cuinar. Facilitem un dossier amb tota la informació de la zona i proximitats per poder realitzar activitats durant l’estada, així com excursions a el parc nacional o a el romànic de la Vall de Boí.\nTelèfon: (+34) 973 696 258 (+34) 646 979 758


Sherlock tanca la 4ª temporada amb gust de comiat definitiu - Regió7\nSherlock tanca la 4ª temporada amb gust de comiat definitiu\nEl capítol titulat 'El problema final' va connectar tots els punts i va acabar d'una manera que sona a adéu\n16·01·17 | 19:57\nSherlock tanca la 4ª temporada amb gust de comiat definitiu Arxiu\nEl final de la quarta i pot ser que última temporada de Sherlock va ser una bona, sincera i merescuda despedida de Benedict Cumberbatch i Martin Freeman al cerebral personatge creat per sir Arthur Conan Doyle. El capítol titulat 'The Final Problem' (El problema final) va connectar tots els punts (o bona part d'ells) i va acaba d'una forma que recorda irremeiablement a un adéu definitiu.\nEn primer lloc, Sherlock descobreix que té una germana gràcies a una malèvola i inofensiva trampa que li fa al seu pompós germà, Mycroft. El seu nom és Eurus, era més jove que Sherlock i conservava la intel·ligència superlativa i deductiva de tots dos.\nCom no podia ser d'altra manera, els dos germans i el doctor John Watson parteixen a la recerca de Eurus, que descobreixen que està retinguda en Sherrinford. Allà és interrogada pel estupefacte detectiu, que intenta preguntar-li a la seva germana acabada de descobrir com va ser capaç d'escapar i actuar com la filla de Culverton Smith durant tants anys. La jove sembla inofensiva... però aviat descobrim que en realitat és l'enèsima femme fatale de Sherlock, capaç de fer complir els seus desitjos a través del seu irresistible poder de convicció.\nFins i tot al propi Moriarty. El malvat vilà apareix en un flashback de fa 5 anys com una estrella de rock al ritme de Queen, per reunir-se amb Eurus a petició d'ella mateixa. Tot d'una tornem al present i Sherlock, Watson i Mycroft apareixen tancats en una habitació al costat del porter de la institució. Eurus els revela que té a la seva dona tancada... i comença el joc.\nUna sèrie de tortures se succeeixen fins que Sherlock desperta en una fosca cel·la. Està parlant amb la noia de l'avió mentre escolta la cançó de la seva infància que Eurus li cantava i és perseguit per les visions del seu vell gos Redbeard (Barba-roja). Però això no és el que va passar. "Et vas explicar a tu mateix una història millor", li recrimina Eurus malèvolament.\nLlavors es descobreix la veritat. Redbeard no era un gos, era el millor amic de Sherlock: Trevor. Solien jugar junts als pirates, amb Trevor interpretant a Barba-roja. Eurus estava gelosa que no li deixessin jugar. Pel que va matar a Trevor ... i ara planeja fer el mateix amb Watson, que es dirigeix ??cap al lloc del crim desconeixent el pla de la jove.\nPosteriorment, Sherlock s'enfronta a Eurus i l'ajuda a rescatar el doctor Watson. Mentre els policies se l'emporten detinguda, el popular detectiu es lamenta de no haver pogut fer alguna cosa més per ella. Des d'aquell moment, Sherlock la visita per tocar junts el violí amb un fred vidre separant-los.\nFinalment i en la conclusió de l'episodi, John rep un misteriós DVD amb el títol "Miss You" (Et trobo a faltar). Es tracta d'un recull dels seus millors moments amb Sherlock recopilats prèviament per la seva difunta esposa, Mary. "No importa qui ets realment, només la llegenda". Tot un tribut per "els millors homes i els més intel·ligents que he conegut mai, els meus nois de Baker Street".\n«Te ha tocado», el nou concurs per a l’estiu de Televisió Espanyola\nSara Loscos es posa al capdavant de la versió estival del «Tot es mou»\nCosmo estrena els nous episodis de «Crimen en el paraíso»\nEl 33 roda un nou format que s’apropa a la realitat de l’escena rap catalana


Overlooking Montecarlo (costaplana1) Cap-d'Ail França - Ofertes d'hotels amb els MILLORS DESCOMPTES EN LÍNIA Fer un comentari al lloc web\nOverlooking Montecarlo (costaplana1)residence costaplana 33 av general de gaulle, Mala, Cap-d'Ail, França, 06320 - Veure al mapaPuntuació dels comentaris5,3Basada en5comentarisOverlooking Montecarlo (costaplana1)Veure més fotosPiscinaVeure més fotosVeure totes les 24 fotos\n2 llits de llitera, 3 sofàs llit\nConvenientment situat a Cap-d'Ail, Overlooking Montecarlo (costaplana1) és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Overlooking Montecarlo (costaplana1) asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de aparcament de cotxes, habitació familiar, restaurant, ascensor. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, insonorització, aparell de televisió a cada habitació. Piscina exterior, ping pong de l'hotel, són llocs ideals per a relaxar-se després d'un llarg dia. Descobreixi una encantadora mescla de servei profesional i ampla gama de característiques a Overlooking Montecarlo (costaplana1).


5è Primària Escola Guixot: 2018\nPublicat per Virginia Junco a 14:33 Cap comentari:\nPROJECTE: APARELL CIRCULATORI\nClica a sobre de l'enllaç i juga al temps que estudies\nPublicat per Virginia Junco a 14:22 Cap comentari:\nXERRADA DE LA FUNDACIÓ QUETZAL\nDiuen que la sort depén del lloc on s'ha nascut. A la xerrada de la Fundació Quetzal amb tota la primària, hem conegut altres mons, les seves mancances i la possibilitat de poder ajudar-los. Hem fet moltes preguntes i hem sigut una mica més savis en empatia i coneixement sobre pobles del món.\nPublicat per Virginia Junco a 16:53 Cap comentari:\nPublicat per Virginia Junco a 15:07 Cap comentari:\nPublicat per Virginia Junco a 18:04 Cap comentari:\nTREBALLANT PICASSO Light paintings\nPicasso no només pintava, també creava a partir de la llum i el moviment. Això mateix hem fet els/les alumnes de 5è amb llanternes, una càmera i llarga exposició.Aquests són alguns del resultats:\nPublicat per Virginia Junco a 17:53 Cap comentari:


L'economista Antón Costas, sobre retirar diners dels bancs: "És com escopir al cel, tu mateix t’embrutes"\nEconomistes i polítics catalans valoren l'acció d'Òmnium i l'ANC per treure efectiu dels caixers\nPersones esperant per treure efectiu en un caixer del Sabadell a la plaça Lesseps de Barcelona. FRANCESC MELCION\nBarcelonaEconomistes i polítics catalans han reaccionat a la proposta de l'ANC i Òmnium de retirar efectiu dels caixers automàtics com a protesta per la repressió i les detencions dels líders sobiranistes. L'economista i expresident del Cercle d’Economia Antón Costas ha valorat a l’ARA que l’acció proposada per ANC i Òmnium de retirar diners dels bancs "és com escopir al cel, tu mateix t’embrutes".\nCostas ha comentat que aquesta podria ser una proposta "coherent" (però, tot i així, perjudicial) d’un anticapitalista, "però en cap cas d’una persona que busqui dinamitzar l’economia catalana". Segons l'economista, la crida "és una manera d’autolesionar-se" i espera que es convoquin "propostes millors per afavorir el dinamisme econòmic i el progrés social".\nD'altra banda, el director de l’Institut d’Estudis Financers, Josep Soler, ha explicat a RAC1 que una acció d’aquest tipus que toqui el sistema financer "és una temeritat". Segons l'expert, "és millor no fer-les" perquè es tracta d'un "sector molt sensible". En aquest sentit, Soler apunta que si la sortida de dipòsits és petita "tindrà un impacte petit", però que no es tracta del volum de l'acció, sinó de l'impacte que pugui tenir en la imatge de les entitats financeres.\nEl director de l'IEF ha recordat que dues entitats catalanes (CaixaBank i el Sabadell) "han canviat la seva anotació al registre mercantil en benefici dels catalans". Per a Soler, tots dos bancs han fet el trasllat per poder seguir sota el paraigües del Banc Central Europeu, que "dona estabilitat en un moment en què tothom necessita estabilitat". "Amb els estalvis de la gent no s'hi pot jugar", ha sentenciant l'economista.\nAlguns polítics catalans també han valorat l'acció proposada per Òmnium i l'ANC. El conseller d'Empresa i Coneixement, Santi Vila, ha opinat en un tuit que "tensionar els bancs o dinàmiques de boicot comercial no són la millor manera de fer-se sentir". Així doncs, Vila ha lamentat que "posar en risc l’economia és sempre un autogol".\nL'alcaldessa de Barcelona, Ada Colau, també ha donat la seva opinió sobre la retirada massiva dels caixers en una entrevista aquest matí a la Cadena Ser. Colau creu que "no és la millor idea" ara mateix i ha demanat que la situació "es recondueixi cap al diàleg".\nAhir a la nit la coordinadora general del PDECat, Marta Pascal, va comentar al seu compte de Twitter que "amb els seus diners, cadascú faci el que vulgui". La dirigent, que ha retuitejat aquest matí el missatge de Vila, va demanar respecte per "construir un país de gent lliure".\n— Lluís Llach (@lluis_llach) 20 de octubre de 2017\nEl diputat de JxSí Lluís Llach ha penjat una imatge de gent fent cua en un caixer automàtic per sumar-se a la crida i ha bromejat que aniria retirar diners aviat "no sigui que més tard hi trobi massa gent" perquè avui "tindré moltes despeses". La diputada de la CUP, Mireia Boya, també ha donat suport a l'acció i ha destacat que el millor de la campanya és que "tot i que alguns no vulguin, és la gent qui decideix treure diners".\nLa secretària general d'ERC, Marta Rovira, ha contestat el retret de la líder de Ciutadans a Catalunya, Inés Arrimadas, en què qualificava d'"irresponsables" els organitzadors de l'acció. Arrimadas es preguntava "què volen provocar" els sobiranistes i Rovira li ha respost: "És molt senzill d'entendre, companya". Així doncs, ha assegurat que la campanya demana "l'alliberament de dues persones innocents i honrades", "que no se'ns imposi el que hem de pensar i fer" i "rebutjar les amenaces, els tribunals, els fiscals i la policia al vostre servei".\nLo millor de #LaForçaDeLaGent és q, tot i q alguns no vulguin, és la gent qui decideix treure diners. Organitzats som imparables\n— Mireia Boya Busquet (@yeyaboya) 20 de octubre de 2017\n— Marta Rovira Vergés🎗 (@martarovira) 20 de octubre de 2017\nDes del PSC, Alícia Romero, portaveu adjunta del PSC al Parlament ho ha valorat així: "Ens sembla que no es poden fer accions amb tanta frivolitat". Ha argumentat que "no es pot jugar amb el sistema" i encara menys en plena fuga d'empreses i retirada de dipòsits dels bancs. "Ens pot semblar una acció simpàtica, però si ho acaba fent molta gent, al final això ens pot portar a situacions molt complicades en el sistema financer", ha dit, preguntant-se "què volen demostrar" amb aquest tipus d'accions les entitats sobiranistes, a les quals ha demanat "sensatesa".\nsobiranisme ANC Òmnium Finances


XarxaLlull: Música, lingüística i gastronomia\n/ ► Música, lingüística i gastronomia\nMúsica, lingüística i gastronomia\nper Elisabet Carbó - Thursday, 8 December 2016, 16:52\nEl passat 30 de novembre els alumnes de Llengua i d'Història de la Cultura van participar, junt amb altres estudiants que van aprofitar l'ocasió per tenir un primer contacte amb la llengua catalana, en un taller de descoberta de la música en català. Les cançons que vam treballar eren les preferides de les persones que es van encarregar d'impartir-lo: quatre estudiants catalans que fan l'Erasmus a Bolonya i una noia italiana que l'any passat va fer l'Erasmus a Girona. Vam fer exercicis de traducció i vam aprofitar el contingut per tractar temes de cultura d'allò més variats.\nAhir, 7 de desembre, els alumnes de Llengua i de Cultura, junt amb els companys de basc, van assistir a una conferència impartida per la Carme Junyent sobre diversitat i planificació lingüística. En acabat, vam celebrar un sopar de catalanoparlants a què van assistir els estudiants de Llengua, els cinc amics catalanoparlants que també havien participat a la sessió de música i la mateixa Carme. Cadascú havia de portar alguna cosa per menjar i el resultat va ser tot un banquet: paella, truita de patates vegana, pa amb tomàquet i embotit, coca de recapte, pasta al forn, pastís de verdures i, per postres, amaretti i altres pastissets sards, un pastís d'arròs inflat amb xocolata, bunyols de vent i torró de Xixona. He de dir que els uns van ser uns ambaixadors excel·lents i, els altres, uns amfitrions fantàstics. Va ser un sopar molt agradable que els nostres estudiants van aprofitar per fer pràctica de conversa i per conèixer millor els Erasmus catalans.


2017-2018 Curs d’Actualització Universitària en Fonaments de la Musicoteràpia. Títol propi de la UIB (7 ECTS)\nEts professional del camp de la música i tens l’accés a la Universitat, o bé has obtingut una titulació universitària dels àmbits educatiu, sanitari o social i vols augmentar el teu ventall de coneixements? Aquest curs és per a tu!\nAmb aquest curs introductori adquiriràs coneixements que t’ajudaran a desenvolupar-te professionalment i, una vegada t’hagis titulat, entendràs la música com a eina terapèutica i podràs recórrer a la cooperació amb musicoterapeutes en un camp innovador i en ple creixement. Activa el teu futur!\nAquest curs sorgeix de la demanada actual i creixent de diversos professionals pel que fa al coneixement de la música com a eina terapèutica. La figura del musicoterapeuta i la formació en musicoteràpia ha augmentat de forma expansiva en el darrers anys.\nA Espanya aquesta titulació no existeix com a grau, tot i que en els darrers anys estan augmentant les especialitzacions de màster i fins i tot de doctorats en musicoteràpia. La formació de màster es aquella que es considera suficient per poder exercir com a Musicoterapeuta.\nA les nostres illes aquest àmbit es troba totalment orfe i per això considerem la necessitat d'iniciar una línia formativa dins aquest camp. La Musicoteràpia té diversos beneficis:\nMillora l'àrea del llenguatge: comunicació, expressió\nMillora de l’àrea motriu: percepció sensori-motriu, motricitat prima, motricitat gruixada, psicomotricitat, equilibri,...\nMillora de l’àrea cognitiva: concentració, atenció, activació de la resposta,...\nMillora de l’estat emocional: minva de l’ansietat, pors,...\nAltres: millora circulatòria i del ritme cardíac, millora del ritme respiratori,...\nAquest curs no pretén formar terapeutes sinó donar a conèixer una eina més com a recurs dins amplis àmbits d’actuació a l’esfera biopsicosocial de la persona, i per això s’ofereix a titulats universitaris de diferents àmbits (educatiu, sanitari i social), així com a professionals del camp de la música amb l’accés universitari (músics o estudiants de música).\nGraduats, llicenciats i diplomats universitaris o alumnes de darrer curs relacionat amb els àmbits de la salut, la música i socioeducatiu.\nEs valorarà l'acceptació d'alumnes amb l'accés a la universitat i formació musical.\nEs recomanen coneixements previs musicals.\nEn cas d´estar interessats i no tenir la titulació esmentada, consulteu les condicions al web, o poseu-vos en contacte amb la FUEIB.


Una dona vacunant-se.\nEls vacunats no estan obligats a complir amb el confinament en el cas que hi hagi un positiu a la classe de l'escola o institut\nActualitzada 26/09/2021 a les 13:30\nEls adolescents de 12 a 19 anys aconsegueixen el 64,3% amb pauta completa de vacunació i ja superen en tres punts als joves de 20 a 29 anys (61,3%), segons les dades actualitzades pel Departament de Salut.\nAmb un 71,5% de població amb doble pauta després d'haver administrat 10,8 milions de vacunes, la campanya entra en una nova fase a Catalunya, deixant enrere els punts de vacunació massiva per a passar a estratègies comunitàries que serveixin per a arribar a la població jove i a ciutadans vulnerables, on més està costant penetrar.\nLa vacunació no aixeca cap a Catalunya, on s'han punxat aquesta última setmana un 32% de vacunes contra la covid menys que l'anterior i només 13.119 dosis inoculades aquest passat dimecres.\nAquesta baixa demanda, sumada a un error en les projeccions del Departament de Salut per a aquest setembre, ha comportat que hagin caducat 69.129 dosis.\nEl problema és captar a una part dels joves, sobretot la franja de 20 a 29 anys, perquè només un 66,4% d'ells té prevalgués dosi –de manera que un terç encara no l'ha iniciat– i un 61,3% ha acabat la pauta.\nLa franja inferior, de 16 a 19 anys, està 10 punts per sobre, amb un 71,2% d'adolescents que ha acabat la vacunació.\nEl grup de 12 a 15 anys va més endarrerit perquè és l'últim que es va incorporar a la campanya, però va creixent i ja se situa en el 57,5%.\nSumats els dos grups d'adolescents (12 a 19 anys), la cobertura en pauta completa és del 64,3%.\nEls vacunats no estan obligats a complir amb el confinament en el cas que hi hagi un positiu en la classe de l'escola o institut.\nLa franja de 30 a 34 anys també té un percentatge baix (61,8%), que millora a partir dels 35 anys: 69,4% en el grup 35-39 anys, 77,2% en 40-44 anys i per sobre del 82% a partir dels 45 anys.\nComenta el contingut : Els adolescents catalans superen als joves de 20 a 29 anys en vacunació


El Consell d’Administració ha acordat convocar als Srs. Accionistes del Club Joventut Badalona, S.A.D. (la “Societat”) a la Junta General Ordinària d’Accionistes, que tindrà lloc, en primera convocatòria, el proper dia 14 de Desembre de 2020, a les 18:00 hores, al domicili social de l’entitat (Palau Olímpic), carrer Ponent, 143-161, de Badalona i en segona convocatòria el següent dia 15 de desembre de 2020, a la mateixa hora i lloc, amb motiu de prendre acords en relació al següent\nPrimer.- Informe del President del Consell d’Administració.\nSegon.- Examen i aprovació, si escau, de les comptes anuals, així com de la gestió del Consell d’Administració i proposta d’aplicació del resultat: tot relacionat a l’exercici social tancat el 30 de juny de 2020.\nTercer.- Lectura i aprovació, si escau, de l’acta de la sessió i delegació de facultats per la formalització, inscripció i execució dels acords presos.\nAixí mateix, tal i com disposa l’article 197 de la Llei de Societats de Capital, des de la data de la publicació de la present convocatòria i fins el setè dia anterior al previst per la celebració de la Junta General d’Accionistes, els Srs. Accionistes podran demanar, per escrit al Consell d’Administració, les informacions o aclariments que considerin, o formular per escrit les preguntes que considerin oportunes relatives sobre els assumptes compresos a l’Ordre del Dia. Durant la celebració de la Junta General, els Srs. Accionistes també podran demanar verbalment les informacions o aclariments que considerin convenients en relació als punts compresos a l’Ordre del Dia.\nEls drets d’assistència, representació i vot dels Srs. Accionistes es regularan pel disposat als Estatuts Socials i la llei vigent.


K-LAGAN en l'especial sobre R+D+i de La Vanguardia - K-LAGAN\nK-LAGAN participa al monogràfic “CATALUNYA: XARXA R + D + i” publicat a La Vanguardia el dilluns 18 de maig.\nKarim Gandara, director general de K-LAGAN va oferir el passat dia 7 de maig a les nostres oficines de Barcelona una entrevista, on va tenir l’oportunitat d’explicar àmpliament el nostre model de negoci així com alguns dels projectes de R+D que estem desenvolupant i la nostra visió de futur.\nL’especial, inclós en l’edició nacional del diari La Vanguardia, té per objectiu analitzar la situació actual de la recerca, desenvolupament i innovació a Catalunya, els agents que hi intervenen, les polítiques de suport a la R+D i els seus resultats , normativa i plans, fonts de finançament; així com destacar la importància d’impulsar el desenvolupament i la creació d’empreses innovadores que promoguin la cultura científica i tecnològica a Catalunya.\nTambé, aquest mateix dia l’entrevista es va publicar al diari El Economista en la seva edició on-line “Superlunes”.\nNo hi ha dubte que es tracta d’una important acció de comunicació externa que ens posiciona amb força en l’àmbit de la R+D i, al mateix temps, ens permet donar un gran pas cap al nostre objectiu de ser un referent en el mercat per defensar un model d’empresa diferent en què tothom hi guanya.\nDescarregar pdf de l’entrevista a La Vanguardia.\nprevious post: Assistim a Hannover Messe 2015\nnext post: K-LAGAN es solidaritza amb Nepal


Llagrimeig o epífora | Admira Visión\nEls ulls poden plorar constantment per moltes causes. Bàsicament podem englobar en dos grans grups: les que tenen com a origen anomalies en el drenatge de les llàgrimes i les que es deriven d'un excés de producció de llàgrimes.\nL'anomalia del drenatge lacrimal més freqüent és l'obstrucció de la via lacrimal.\nQuan la producció de llàgrimes supera la capacitat d'evacuació a través de la via lagimal, és quan la llàgrima vessa fora de l'ull. Això passa, de forma puntual en episodis de plor, o de forma permanent quan existeix una patologia.\nL'obstrucció de la via lacrimal pot ocórrer tant en adults com en nens i donar lloc a freqüents infeccions als ulls.\nEn els nadons, sol ser conseqüència d'una immaduresa de la funcionalitat del sistema de drenatge, i acostuma a corregir espontàniament amb el pas del temps. En el cas que generi infeccions oculars i no es corregeixi passats uns mesos, se sol optar pel drenatge mitjançant sonda.\nEn els adults, sol passar que, amb el pas del temps el conducte lacrimal es va estrenyent fins a arribar a tancar-se. Això passa, amb més repercussió en dones de més de 50 anys i produeix enrogiment del sac lacrimal, laxitud de la parpella inferior, dolor i infeccions oculars. Aquesta patologia rep el nom de dacriocistitis. Altres causes poden ser d'origen genètic, provocades per traumatismes, per neoplàsies o per dacrolitiasi (formació de càlculs en el sac lacrimal).\nUn altre tipus d'anomalies del drenatge lacrimal provenen del defecte de bombament o succió de les llàgrimes cap a la via lacrimal. Les causes són l'envelliment, la paràlisi facial o el ectropion (torsió de la parpella).\nÉs possible que la via lacrimal flueixi normalment però l'ull presenti un excés de producció de llàgrimes.\nEncara que sembli paradoxal, sovint això és a causa d'un ull sec. La patologia de l'ull sec es produeix per processos inflamatoris que danyen la glàndula encarregada de produir les llàgrimes. En aquest cas, l'ull suporta un dèficit de llàgrimes que, al seu torn, genera irritació ocular. Quan la glàndula lacrimal principal detecta aquesta irritació, es hiperestimula, de forma reflexa, per produir episodis d'excessos puntuals de llagrimeig.\nPer tractar aquest tipus de llagrimeig, que no és causa sinó conseqüència d'una altra patologia ocular, la de l'ull sec, cal abordar la causa.\nPer tal de comprovar si la via lacrimal està lliure o presenta alguna obstrucció, l'oftalmòleg procedeix a realitzar el sondatge d'aquesta via mitjançant una cànula molt fina. El procediment és indolor, encara que pot resular molest.\nSi cal una comprovació més minuciosa de l'estat de la via lacrimal, es pot requerir una Dacriocistografia. Aquesta prova consisteix en l'aplicació d'una solució de contrast i l'observació radiològica del seu recorregut al llarg de la via lacrimal, per detectar si flueix durant tot el recorregut de l'ull fins al nas, o es paralitza en algun punt.\nSi es sospita que l'obstrucció estigui ubicada a nivell del nas, serà el otorinolaringòleg qui comprovarà el pas, mitjançant el rinoscopi o, en cas necessari, sol·licitant un TAC de les fosses nasals, per tal de comprovar la seva situació anatòmica. Això sol ser necessari en cas de traumatismes.\nDemana cita amb els nostres especialistes en Lagrimeo o epífora


El Magatzem de Point.P és assaltat a Santa Cristina d’Aro – Arxiu d'actualitat local\nEl Magatzem de Point.P és assaltat a Santa Cristina d’Aro\nL’empresa que comercialitza materials de construcció Point.P ha estat assaltada cinc vegades des del juliol passat als magatzems que té a les poblacions de Maçanet de la Selva, Salt, Calonge, Palafrugell i Santa Cristina d’Aro. L’última actuació dels lladres va ser fa dues setmanes al magatzem de Santa Cristina d’Aro, on van intentar entrar al local però quan va sonar l’alarma van fugir sense endur-se res. Els sistema utilitzat per entrar als locals ha estat fent un forat al sostre en dos dels casos, i en dos més, fent un forat en una paret. El material robat és semblant en tots els casos: eines elèctriques, com ara trepants i martells de diferents tipus.\n56.000 euros en gènere\nEl material sostret als quatre magatzems està valorat en 56.000 euros, segons un responsable de l’empresa. Al magatzem de Maçanet de la Selva, el robatori va tenir lloc el 12 de juliol passat. Els lladres van tallar l’alarma i es van endur material per valor de 12.000 euros.\nA Salt, el 14 de juliol, van sostreure igualment eines elèctriques per valor de 32.000 euros. En aquest cas els lladres no van ni desconnectar l’alarma: es van posar vestimenta especial tèrmica i van procurar treballar en una zona on no els agafés el sistema d’alarma. El 23 de juliol van robar al magatzem de Calonge material per valor de 6.000 euros. A Palafrugell hi van robar el 9 d’agost, 6.000 euros en material. (ElPunt)\nEl Magatzem de Point.P és assaltat a Santa Cristina d’Aro added by Redacció on 30/11/2010


REASFALTAT DE 10.000 METRES QUADRATS DE CARRERS DE PEGO.\nLa quantitat de carrers a reparar ens donen una idea de quin era el seu estat de conservació. En quatre anys han estat 10.000 metres quadrats d’asfalt que s’han utilitzat per adequar carrers com sant Carles, Santa Cecília, part de l’Avinguda Fontilles, Carolina Sala, Benigembla, Mestre Esteve, Capitan Cendra, Mar …..\nADEQUACIÓ DEL CEMENTERI MUNICIPAL.\nComentarios desactivados en ADEQUACIÓ DEL CEMENTERI MUNICIPAL.\nTres han estat les línies d’actuació en el cementeri municipal: la primera i més urgent ha estat la reparació de les galeries més antigues, on molts nínxols ja estaven a l’aire per no haver-se invertit anteriorment en la seua conservació, de manera que les restes humanes eren apreciables. Actualment tot això ha estat reparat des del seu exterior, i estem esperant que es compleixi el termini legal per poder obrir els nínxols i reparar també el seu interior. La segona actuació ha estat la construcció de nou files de nínxol així com la de fornícules per urnes de cendres. I actualment es troba en construcció (avançada) la tercera actuació: la construcció d’un edifici multiusos per ubicar les oficines d’atenció al publico, així com uns nous banys i zona d’espera coberta. A tot això se li ha d’afegir a la remodelació de l’entrada del cementeri que es va realitzar el 2004.\nREMODELACIÓ DE CARRERS «PRIMER EIXAMPLE»\nCompletant el projecte de les 5 places i 6 carrers de Pego, el 2006 es va remodelar completament el carrer Ramon i Cajal, carrer Sant Antoni de Pàdua, carrer Sant Eloi, Sants Metges i carrer Puríssima, peatonalitzar amb tolerància de cotxes per als veïns. Una inversió que es finança al 50% Diputació i que va permetre que el adoqui de granit entrés a formar part de l’estètica urbana de Pego, substituint a l’asfalt.\nCONSTRUCCIÓ DE LA PLAÇA DEL METGE ALMELA.\nDurant aquesta legislatura s’ha volgut millorar la recurrent solució de formigo i l’asfalt, recuperant els espais verds que per les seues dimensions que el nostre municipi ha de tenir. Això ens va portar a construir la plaça del Metge Almela, un espai recreatiu de 342 metres quadrats on els xiquets poden gaudir dels seus jocs i els grans poden fer exercici gràcies als aparells instal·lats amb aquesta finalitat.\nLa legislatura de 2003-2007 ha estat la legislatura en què s’ha renovat tota la señalizació viària de tot el municipi (feia anys que no es tocava ni un senyal, que de vegades es queien de velles). A més, s’ha introduït als carrers la señalizacion horitzontal, és a dir, els senyals pintades a terra com passos de vianants, stops i cediu el pas, ratlles de delimitacion de carrils o zones d’aparcament per exemple. Tot això sempre amb la finalitat que els pegolins i els visitants circulen de manera segura i còmoda pels nostres carrers.\nCONDICIONAMENT DEL PASSEIG REINA SOFIA.\nPer convertir Reina Sofia en un passeig i no en una vorera ampla, l’Ajuntament de Pego va decidir invertir en aquesta zona tal com ens reclamaven els veïns; en març de 2007 es van instal·lar bancs, papereres, jardineres amb vegetació, escocells, es van reparar els desperfectes del sòl, es va eixamplar el seu accés des de la plaça de l’Antic Regne de València, es va netetjar tot el pavimentat amb aigua a pressió i es va revisar l’enllumenat públic. Així, tots tenim un Passeig al centre de Pego.\nMILLORA PAISATGÍSTICA DE PEGO.\nAmb la finalitat de convertir la nostra Vila en model de ciutat a seguir, fent més agradable per als veïns que viuen ací, el passat hivern es van plantar 270 arbres en diferents carrers i sectors de Pego. La Generalitat va finançar aquest projecte que ens permet tindre un entorn més verd i amb ombra perquè durant els mesos d’estiu caminem per les voreres o aparquem el nostre cotxe.\nINVERSIONS EN IL·LUMINACIÓ.\nDurant aquests quatre anys també s’ha realitzat una important renovació de la iluminació i dels fanals de bona part del nucli urbà de Pego, amb una destacable inversió econòmica. D’entre totes les zones es podria destacar la intervenció als carrers Benigembla, Castell de Castells i part de Carolina Sala on fins el cablejat estava en males condicions.\nPROJECTE DE REMODELACIÓ DE 5 PLACES I 6 CARRERS DE PEGO.\nLa plaça i el carrer de l’Ecce-Homo, la plaça de l’Ajuntament, el carrer Mayorazgo Cendra, el carrer San Agustin (primer tram), el carrer Major, la plaça de la Quintana, l’Avinguda Jaume I i la seua plaça, i la plaça del Convent estan canviant d’aspecte per fer de Pego un municipi turístic i comercial. Un macroprojecte de 3.298.233’08 euros que finança al 100% la Generalitat gràcies a les gestions realitzades en aquesta legislatura per Carmelo Ortola, de manera que el cost per als pegolins serà de 0 euros. A més s’estan canviant els desaigües de tots aquests carrers i places.\nADQUISICIÓ D’UNA NOVA SEU PER SERVEIS SOCIALS.\nAugmentant el patrimoni dels pegolins. Durant aquesta legislatura l’Ajuntament de Pego ha adquirit un dels edificis senyorials i emblemàtics del nostre municipi: la casa de la família Roman, situada a les confluències dels carrers Ramon i Cajal i carrer Argentina. La seua finalitat és ser la nova seu de la Mancomunitat de Serveis Socials, on s’habilitaran oficines i despatxos per a la millor atenció del ciutadà. A més, la nova seu serà totalment accessible per als discapacitats, no com l’actual on una alta i empinada escala els impedeix l’accés.


S'aprova la moció del PSC per un retorn a les aules amb seguretat i una educació en igualtat d'oportunitats. - Ajuntament de Mataró\nS'aprova la moció del PSC per un retorn a les aules amb seguretat i una educació en igualtat d'oportunitats.\nLa Junta de Portaveus del passat 31 d'agost ha aprovat per unanimitat la Declaració Institucional p...\nLa Junta de Portaveus del passat 31 d'agost ha aprovat per unanimitat la Declaració Institucional presentada pel Grup Municipal del PSC que reclama un retorn a les aules amb seguretat i una educació en igualtat d'oportunitats, en el context de la crisi generada per la Covid-19\nEl text íntegre de la Declaració Institucional aprovada es:\nLa situació d’emergència educativa derivada de la pandèmia de la Covid-19 ha afectat greument a tota la comunitat educativa (docents, alumnes, famílies, personal d’Administració i serveis), agreujant de manera preocupant les desigualtats socials i educatives que ja eren visibles abans de la crisi degut a la pèrdua de l’escola com a element igualador.\nLa situació generada per a moltes famílies a causa del tancament dels centres educatius ha generat que molts menors, especialment aquells de famílies més vulnerables, no hagin pogut seguir adequadament la seva formació, amb les greus conseqüències socials que aquest fet genera tant en les famílies com en els alumnes i el seu futur.\nDurant l’últim trimestre del curs 2019-2020, tota la comunitat educativa ha hagut de fer front a una situació molt complicada, amb recursos insuficients per part de la Conselleria d’Educació. De fet, han hagut de ser els Ajuntaments els que, com sempre, han hagut de donar el suport necessari en moments determinats.\nLa col.laboració de l’Ajuntament de Mataró ha estat molt important i en alguns moments, decisiva. Ja en el mes de març, es va ocupar del repartiment de les targetes moneder, organitzant 10 punts d’entrega arreu de la ciutat per distribuir 3.442 targetes a un total de 2.126 famílies afectades.\nPosteriorment, en decretar-se la continuïtat el curs 2019-2020 a través de la realització online del tercer trimestre, l’Ajuntament de Mataró va proporcionar un centenar de tauletes amb connexió a Internet i kits de connexió Mifi (Wifi portàtil), per valor de 35.000€, que es van posar en disposició del Departament d’Educació de la Generalitat, per tal de pal·liar l’escletxa digital a la que molts alumnes de nostra ciutat es veien abocats.\nEn aquests moments cal reconèixer la situació d’emergència educativa que vivim i, en conseqüència, cal destinar recursos extraordinaris per a afrontar-la. Es fa absolutament necessari exercir un lideratge educatiu que situï al centre de tota acció el dret a l’educació en igualtat d’oportunitat, implantant un model de governança educativa corresponsable amb les administracions locals, basat en la lleialtat institucional i la transparència.\nLa recerca de solucions a la situació d’emergència educativa no pot fer-se d’esquena a tots els agents que intervenen en el món educatiu. Cal consensuar amb el conjunt de la comunitat educativa la planificació i les mesures a afrontar durant el curs escolar 2020-2021 en un context de desigualtats socials creixents i de greus problemes econòmics per a moltes famílies de la nostra ciutat.\nInstar a la Generalitat a impulsar un pla que, consensuat amb tota la comunitat educativa, adopti mesures per a afrontar el curs 2020-2021, donat el context de desigualtats creixents que ens trobem, derivades de la crisi de la Covid-19.\nInstar al Departament d’Educació a impulsar i desplegar el pla d’acció contra l’escletxa digital per a garantir que el conjunt de l’alumnat i professorat disposi de l’equipament informàtic i la connectivitat necessàries.\nInstar al Departament d’Educació a garantir la màxima presencialitat possible de l’alumnat i les mesures i recursos necessaris durant el curs 2020-2021.\nInstar al Departament d’Educació a ampliar la plantilla docent, preveure la borsa de personal substitut i a incorporar nous perfils de professionals a les escoles, per abordar l’atenció a les situacions de major complexitat i a mantenir i ampliar, en els casos que calgui, el personal de suport necessari per garantir una adequada atenció a l’alumnat amb necessitats educatives especials.\nInstar al Departament d’Educació a reforçar la formació del professorat i el suport a les direccions dels centres per afrontar les noves necessitats.\nInstar al Departament d’Educació a garantir les beques menjador per a les famílies vulnerables, els espais, material i personal de suport necessaris per garantir el bon funcionament del servei de menjador.\nInstar al Departament d’Educació a recuperar la sisena hora a l’escola pública i l’accés universal a les activitats de lleure educatiu, durant el curs 2020-2021 per a compensar les desigualtats educatives que s’han agreujat arran de la crisi de la Covid-19.\nInstar al Departament d’Educació a reforçar el programa “Salut i escola”, assegurant la presència de personal sanitari de referència a tots els centres educatius.\nInstar al Departament d’Educació a impulsar un pla contra l’abandonament escolar prematur.\nInstar a la Generalitat de Catalunya a garantir la gratuïtat dels llibres de text i del material didàctic a l’alumnat de famílies vulnerables.\nInstar a la Generalitat de Catalunya a assegurar els recursos suficients per a la neteja i desinfecció adequades dels centres educatius.\nInstar al Departament d’Educació a incloure als CEE (Centres Educació Especial) com a serveis essencials i elaborar protocols específics d’atenció pels alumnes amb discapacitats.\nNotificar els següents acords al Departament d’Educació de la Generalitat de Catalunya.


El Konvent remou els tabús de l'emprenedoria al Berguedà | NacióBerguedà\nEl Konvent remou els tabús de l'emprenedoria al Berguedà\nLa capitalitat de Berga, les noves formes d'organització i el caràcter tancat dels berguedans centren els eixos del debat\nRedacció, Konvent | 26/01/2015 a les 11:53h\nArxivat a: Economia, emprenedoria, emprenedors, Berguedà, Berga, Cal Rosal, Konvent\nAquesta notícia es va publicar originalment el 26/01/2015 i, per tant, la informació que hi apareix fa referència a la data especificada.\nIsaac Vilalta, Adrian Chueca i Elena Baraut al debat Foto: Aida Morales\nEl Berguedà ja és una comarca emprenedora. Si més no, fa anys que se n'hi ha tornat, algunes vegades per gust, però la majoria per força. I és que viure-hi, treballar-hi i bolcar-hi l'esforç i el potencial de cadascú no és fàcil. Més que això, podria considerar-se una vocació. Tots aquests elements s'han vist al debat que ha organitzat el Konvent de Cal Rosal aquest cap de setmana, amb la participació de set joves emprenedors que han decidit arrelar a la comarca, malgrat el sacrifici extra i les dificultats endèmiques que això suposa. Però, per què i com millorar-ho?\nEl periodista i impulsor de NacióBerguedà, Pere Gendrau, ha llançat al vol algunes preguntes que han permès treure a la llum les dificultats principals per tirar endavant projectes al Berguedà. Com exerceix la capitalitat Berga? Condiciona el caràcter berguedà a l'hora d'iniciar un negoci? Com arriba el suport institucional als joves emprenedors? És una qüestió generacional? Un conjunt de preguntes que Isaac Vilalta, Eduard Finestres, Elena Baraut, Sílvia Culell, Adrià Chueca i Ignasi Xandri han intentat respondre sempre des de l'optimisme i la cerca d'oportunitats.\nRespecte de la capitalitat, Vilalta ha considerat que és un “campi qui pugui”. Per a ell, el fet que Berga estigui desestructurada, també fa que la comarca ho estigui, de manera que “no saps on anar a buscar els recursos”. Aquesta deixadesa que, malgrat ha afirmat Finestres, també “és un gran potencial que té Berga” ve, segons han considerat, de la no adaptació després del tancament del tèxtil i de les mines, que va provocar que “es deixessin passar molts trens”, ha indicat Chueca. Per a ell, a partir de llavors el Berguedà no es va saber adaptar a nivell d'indústria i comunicacions, i això també va afectar a la manera de treballar de dues generacions.\n“Som una generació més romàntica?”, ha preguntat Gendrau, un fet que Xandri ha respòs afirmativament: “Tenim menys recursos, però ten tenim més ganes”. Per a aquest, les persones emprenedores hi són, només cal “despertar” la mentalitat adormida que tenen. D'altra banda, Baraut s'ha mostrat convençuda que, un dels grans problemes del Berguedà, és que molts dels referents empresarials ja no són tan útils per a certs projectes, ja que el model de negoci ha canviat i les maneres de comunicar-se també. En aquest punt, i en referència expressa a l'Associació Comarcal d'Empresaris del Berguedà (ACEB), s'ha reflexionat sobre si caldria reformular-la o si, d'altra banda, els joves emprenedors s'haurien de coordinar d'alguna altra manera per tal de veure solucionats molts dels seus problemes.\nPel que fa a les administracions públiques, Culell ho ha vist clar: “Moltes vegades és tan fàcil com que no et posin traves burocràtiques; una persona que té al cap crear un projecte i crear llocs de feina, només hauria de tenir facilitats”. D'altra banda, el caràcter berguedà tampoc ajuda a l'emprenedoria, han conclòs. Una manera de fer marcada per l'orografia i el tradicionalisme.\nDavant d'això, sembla que el Berguedà encara té molta feina per fer, tot i que cada vegada hi ha més persones que aposten per canviar les coses i poder anar de Mart, a les herves del desert.\nIsaac Vilalta i Adrià Chueca al debat del Konvent de Cal Rosal Foto: Aida Morales\nPere Gendrau, Eduard Finestres i Ignasi Xandri al debat Foto: Aida Morales\nDaina Ecobags i L’Escairador guanyen el Concurs d’Idees Emprenedores\nEl Concurs d'Idees Emprenedores del Berguedà augmenta el valor dels premis i repartirà 15.000 euros\nL’Escola d’Estiu per a Persones Emprenedores acaba amb un enfocament pràctic\nEls Castellers de Berga seran els amfitrions del divuitè torneig de futbol de les colles\nL'esdeveniment portarà a la capital berguedana més de 2.000 persones i se celebrarà el cap de setmana del 23 i 24 de febrer de 2019\nBaixador d'autobusos de Berga. | Flickr\nEls «pros i contres» de la Font del Ros i la Rasa dels Molins per a l'estació de busos, objecte de futur debat\nEl regidor d'Urbanisme planteja engegar un procés de participació abans de final de mandat per explicar bé avantatges i inconvenients de les dues ubicacions possibles\n20:04 Els Castellers de Berga seran els amfitrions del divuitè torneig de futbol de les colles\n19:33 L'Handbol Berga presenta els seus equips per a la temporada en un ambient festiu i reivindicatiu\n18:26 Cercs estrenarà diumenge el carrer del Primer d'Octubre\n16:32 Els «pros i contres» de la Font del Ros i la Rasa dels Molins per a l'estació de busos, objecte de futur debat\n14:15 Cs reclamarà als alcaldes la bandera espanyola «a l'interior i l'exterior» dels ajuntaments\n13:46 VÍDEO Impressionant i inèdit muntatge de l'onada sonora de la Diada amb vídeos dels participants\n12:53 ERC de Berga s'asseurà a parlar dels pressupostos malgrat el «no» inicial a la proposta de la CUP\n11:36 El Consell Comarcal del Berguedà obrirà un compte a Caixa d’Enginyers\n10:56 Vilada inaugurarà una placa commemorativa del referèndum del primer d'octubre\n10:40 La ramaderia i el sector agroalimentari mostren els seus atractius al públic local i especialitzat\n4 Josep Lara és el candidat més ben posicionat per presidir el consell comarcal\n5 Berga enllesteix els detalls per mobilitzar-se un cop inhabilitin Venturós\n7 Demanen reconèixer Venturós com a alcaldessa de Berga tot i la inhabilitació\n8 FOTOS La Fira de Santa Tecla potencia la ramaderia i el producte rural, en imatges\n9 Neix la Plataforma 1 d'Octubre per aglutinar tots els actes d'homenatge al referèndum\n10 La Fira de Santa Tecla agafa força com a aparador de la vaca bruna dels Pirineus


CDC ja busca un candidat per rivalitzar amb Colau el 2019 | Catalunya | EL PAÍS Catalunya\nEls convergents encara no s'han recuperat de la derrota davant de Barcelona en Comú\nBarcelona 5 JUN 2016 - 22:04\tCEST\nJoaquim Forn a l'Ajuntament de Barcelona. Carles Ribas\nEncara falten tres anys, però a Convergència Democràtica s'ha obert el debat sobre qui ha de ser el proper alcaldable de la formació per Barcelona. El partit afrontarà el juliol dos conclaves, en els quals es durà a terme el procés de refundació i la designació de les persones que dirigiran la nova formació. La federació de Barcelona viurà el seu nou procés al setembre, amb diferents corrents intentant fer-se un forat. Aquest control de l'aparell pot ser determinant per controlar la designació del proper candidat municipal, que es decidirà en unes primàries el 2017, amb el temps necessari perquè el cap de llista pugui projectar la seva imatge.\nNi la fotografia del partit ni la de l'Ajuntament seran les mateixes. Xavier Trias va aconseguir arrabassar el 2011 l'alcaldia a l'esquerra després de més de tres dècades d'hegemonia del PSC. Però després de només un mandat, la irrupció de l'activista Ada Colau el va apartar del poder per només 17.000 vots. Els convergents encara no s'han recuperat de la derrota infligida per Barcelona en Comú.\nFins a la victòria de Trias, l'obsessió de Convergència va ser el que anomenaven “el territori”, “el país”. Barcelona era un segon plat i els candidats sempre eren veterans del partit. Fins que Trias va aguantar a l'oposició, va esperar i va guanyar. Ara els convergents ja tenen terreny abonat a Barcelona i, en canvi, han perdut l'hegemonia que van tenir a la Generalitat, diluïts en Junts pel Sí. Existeix la creença en el partit que qui assumeixi el repte d'aconseguir l'alcaldia ha de ser una persona pacient, que estigui disposada a una travessa en el desert de quatre i fins i tot vuit anys. Aquests són els noms que circulen a l'entorn de CDC.\nJoaquim Forn. Ungit com a successor el gener per Trias, que defensa que el seu successor ha de sortir del grup municipal. Forn va ser el portaveu del Govern i primer tinent d'alcalde. Se’n valora la capacitat de gestió i dimecres passat va rebre oficialment el testimoni durant la conferència en la qual va valorar el primer any de gestió de Colau. El seu to va ser clarament electoralista i guanyarà pes en el grup municipal. La presència d'excessives candidatures el desmotivarien per pugnar per encapçalar la llista.\nJaume Ciurana. Avui integrat en l'equip de Trias, va ser el regidor de Cultura durant el mandat de CiU. Si fa un temps s'autodescartava per al lloc d'alcaldable, ara ho veu amb altres ulls. En qualsevol cas, veu prematur parlar de la qüestió abans dels congressos que afronta el partit i considera que la millor sortida és un nou espai polític, s’anomeni com s’anomeni, i aposta per l'espai central en l'eix polític.\nMercè Homs. És una altra de les potencials candidates que coneix bé la federació de Barcelona, perquè hi ha treballat. Vol exercir un paper determinant en la federació que surti del congrés de setembre i per això lidera el moviment Moment Barcelona. Segons fonts del partit, en contra seva hi ha la seva joventut, l’escassa popularitat a Barcelona i fins i tot que ella prefereix jugar un rol de partit abans que institucional. Ser germana del candidat de CDC per al 26-J i home de l'aparell de CDC, Francesc Homs, li ofereix pros i contres.\nTeresa Pitarch. És una altra de les persones que vol jugar un paper determinant en la direcció de la propera federació de Barcelona, però es desconeix si ella mateixa vol proposar el seu nom a les primàries. Lidera la plataforma Nova Barcelona, que té el suport també de l'exconseller Germà Gordó, que aspira a la secretaria general de CDC.\nSanti Vila. El conseller de Cultura és una de les persones alienes a la federació barcelonina que sonen més per ser un possible alcaldable. Disposa de projecció pública, cultura municipal (va ser alcalde de Figueres), capacitat de generar consensos entre interessos contraposats i té ambició política. Assegura que no és el moment de parlar de candidatures, però no nega que pugui ser el seu objectiu. Va assistir a la conferència de Joaquim Forn.\nNeus Munté. El seu perfil és, per a molts, el millor per contrarestar Colau. Dona, amb certa projecció com a portaveu del Govern català i exdirigent sindical (UGT) amb perfil social. El seu nom agrada però fonts del seu entorn assenyalen que ella no té intenció d'optar-hi, sobretot perquè no té experiència en l'àmbit municipal.\nFerran Mascarell. Exedil, exconseller i exsocialista, l'actual delegat de la Generalitat a Madrid és una figura popular i de prestigi, i continua representant l'ampli espai de centre que vol jugar CDC. La seva edat (64) pot ser, per a alguns, un impediment.


bellver08: Percepcions i emocions\nCada excursió amb els Trescadors aporta coses relativament noves i espectaculars; aquests mes varem anar a sa Galera i baixant pel Torrent des Salt arribarem a Deia, deixarem, però, que la persona a qui li ha tocat fer la crònica ho conti a la seva manera.\nEl motiu del present petit comentari es focalitza vers la feina dels animals carronyers i les seves conseqüències; de fet, mentre dinàvem, des d'una distància potser excessiva, varem poder contemplar com una bon esbart de corbs i alguns voltors, d'aquests marronosos, es disputaven les restes d'una ovella morta que hi havia en el coster de l'altra muntanya.\nBé la qüestió es que poc abans d'arribar al primer cim, quan ja havia acabat de ploure, i en un moment en que el caminoi convidava a passar afilerats, els qui fèiem de granera ens entretinguérem contemplant les presumptes restes d'un boc que quedaven sobre unes branques, ben arran del camí.\nLa consideració de boc sorgeix de les banyes i del color obscur de les restes de pell.\nImatge de Maria Mesquida\nEn Felip comentà el missatge que, de la imatge plàstica, en treia i, mentre na Maria ho fotografiava, en parlarem una mica; la conversa sempre es font d'idees, que es poden arxivar en el cervell o poden, com en aquest cas, incitar a l'acció. La imatge va destapar una curiositat: que en deuen pensar els nostres companys de trescada?.\nRes, que per treure'ns el gat del sac, mentre asseguts sobre una explanada que semblava una era, descansàvem i dinàvem alhora varem fer a tots i de manera individualitzada la mateixa pregunta: i a tu que t'ha suggerit la imatge plàstica i “zoobotànica” dels ossos sobre la branca?\nLa qüestió es que la meitat de les persones del grup, ni l'havia vist!\nDe l'altra meitat que si l'havia vist, es van donar respostes diverses; i dins la diversitat es donà certa predominança de “m'ha recordat...”(altres casos semblants) i “fàstic”.\nL'anècdota, el joc intranscendent, pot portar a la reflexió. Malgrat anem plegats d'excursió i tresquem el mateix itinerari, cada un ho viu a la seva manera; en funció dels interessos, de la curolla del moment, de la seva experiència, de les seves inquietuds i pors...\nPotser acceptar i respectar aquesta coneguda i òbvia individualitat, és un primer pas per conquerir la convivència i afavorir la integració en la mòrula del grup.\nQuatre ossos i una mica de pell seca, també poden donar que pensar. O no?\nEtiquetes de comentaris: Imatge de Maria Mesquida


Imatges i instants: 02/01/2014 - 03/01/2014\nSantiago Feliu: trovador, poeta i cantant. Descanse en pau.\nf/11, 3,2s, ISO 100, polaritzador i degradat neutre de 2 passos per al cel, trípode\nPublicat per Josep Balaguer (Pepet) a 18:19 12 comentaris:\nPublicat per Josep Balaguer (Pepet) a 20:36 13 comentaris:\nJa feia més de dos anys que havia promés a l'Esther Bahí que la portaria a aquest lloc. El temps més que córrer, vola. Però, per fi, aquest dissabte passat va arribar l'ocassió. Sóc una persona complidora, si bé els terminis poden ser bastant dilatats...\nEn arribar el cel prometia ben poc, en realitat no prometia res. A més a més una lleugera brisa arrrisava l'aigua malmetent el reflexe.\nf/8, 30s, ISO 200, polaritzador, degradat neutre de 3 passos i degradat neutre d'1 pas per al cel, trípode\nAfortunadament, al poc temps, l'aire es va aturar completament i va arribar el moment de montar el tele i aprofitar l'efecte de difusor que ens estaven oferint els núvols.\nf/11, 0,5s, ISO 200, trípode\nCanon 5D MkII amb el Canon 70-200 f/4 IS a 93mm\nQuan ens vàrem cansar de disparar vàrem plegar. Però el matí encara ens guardava una sorpresa. Una cirereta per arrodonir la jornada: Unes suaus boires pentinant els camps de vinya.\nf/11, 1/8s, ISO 200, degradat de 3 passos per al cel, trípode\nPublicat per Josep Balaguer (Pepet) a 23:36 9 comentaris:


El PEN Català dóna suport al PEN Internacional per la pau a Ucraïna i la defensa de les llibertats dels escriptors i periodistes - PEN Català\nInici > Actualitat > Notícies > El PEN Català dóna suport...\nEl PEN Català dóna suport al PEN Internacional per la pau a Ucraïna i la defensa de les llibertats dels escriptors i periodistes\nComunicat de premsa del PEN Català.\nEl PEN Català s’ha sumat a les iniciatives del PEN Internacional per la pau a Ucraïna, durant la reunió del Comitè d’Escriptors per la Pau que se celebra a Bled, Eslovènia, del 7 al 10 de maig.\nPer part del PEN Català, l’escriptor mallorquí Miquel Àngel Llauger ha participat en les sessions de treball del Comitè, on s’estan definint els passos a seguir en la recerca de la pau i la solidaritat amb els escriptors que estan patint persecució com a resultat del conflicte entre Ucraïna i Rússia.\nCentres PEN de tot el món, entre els quals el Català, participen d’aquests debats, conjuntament amb representants del PEN Internacional.\nAquesta és la tercera de les reunions que el PEN Internacional ha impulsat, primer a Kiev i després a Varsòvia, amb la participació de membres del PEN Rus i l’Ucraïnès. Posteriorment, el proper 9 de juny, escriptors russos i ucraïnesos estaran convocats pel PEN Suec a Estocolm per debatre sobre el conflicte a Ucraïna així com de l’increment del nombre de periodistes empresonats i perseguits a Rússia, i faran un acte públic també amb escriptors suecs i la societat civil.\nEl PEN Internacional, mitjançat aquestes sessions, pretén trobar una solució pacífica a Ucraïna enfortint la llibertat de premsa, amplificant les veus crítiques dels intel·lectual, i mostrant el suport i la solidaritat cap als escriptors, mantenint les portes del diàleg obertes i defensant la llibertat d’expressió.\n– Enllaç amb el comunicat del PEN Internacional.


La Policia Municipal incorpora 10 escúters elèctrics, sis motocicletes de gran cilindrada i una furgoneta híbrida d'atestats al seu parc mòbil\nEls nous vehicles, més sostenibles, pràctics, visibles i millor equipats, formen part del programa de renovació de la flota del cos\nLa Policia Municipal de Terrassa ha presentat aquest matí una nova furgoneta d'atestats i 16 motocicletes que renovaran el seu parc mòbil amb vehicles més sostenibles, pràctics, visibles i millor equipats. El cos municipal disposa d'una nova furgoneta híbrida d'atestats, que pot funcionar com a oficina mòbil; 10 nous escúters elèctrics, en substitució d'altres 10 vehicles del rènting anterior; i sis noves motocicletes de gran cilindrada, menys contaminants que les que substitueixen.\nL'alcalde de Terrassa, Jordi Ballart, ha destacat en la presentació dels nous vehicles que "amb aquesta renovació, seguim amb la voluntat de modernitzar el Cos de Policia Municipal, millorant els equips i instruments per als i les agents». Per a l'alcalde, «la renovació de la flota, amb vehicles més sostenibles, millor equipats, més visibles i més pràctics, forma part de l'aposta de l'Equip de Govern per millorar la seguretat a la ciutat, afavorint que pugui ser més eficient i més efectiva». A la presentació, que ha tingut lloc a la Prefectura de Policia Municipal de la ciutat, també hi ha assistit la tinenta d'alcalde de Territori i Sostenibilitat, Lluïsa Melgares; el regidor de Seguretat, Xavier F. Rivero; i l'Intendent Major, Antoni Flores.\nLa incorporació de la furgoneta d'atestats ha suposat un cost de 46.210,17 euros, mentre que la renovació de la flota de les motocicletes i escúters s'ha realitzat mitjançant un contracte de rènting per quatre anys, amb un cost 395.451,66 euros per 10 motocicletes elèctriques tipus escúter (BMW C Evolution), que substitueixen a les del rènting anterior, i sis motocicletes de gran cilindrada (BMW F750 GS), amb l'equipament i el manteniment inclosos.\nTant les motos com la furgoneta disposen d'un nou logotipat, basat en el patró Battenberg, una nova imatge corporativa aprovada per la Coordinadora de Policies Locals de Catalunya que, seguint la normativa europea, garanteix la visibilitat dels vehicles a gran distància gràcies a la disposició i inclinació de les franges laterals, combinant els colors propis del servei de policia: blau, blanc i groc.\nUna flota de 81 vehicles\nAmb les noves incorporacions, que formen part del programa de renovació del parc mòbil del Cos, la Policia Municipal de Terrassa disposa d'una flota renovada de 81 vehicles, amb 19 patrulles, 4 furgonetes d'atestats -una d'elles amb funcions d'oficina mòbil-, 29 escúters, 19 motocicletes de gran cilindrada i 10 vehicles per altres tasques de suport operatiu.\nFurgoneta d'atestats: Ford Trànsit Van Ecoblue Hybrid\nLa furgoneta d'atestats és un vehicle híbrid, seguint l'aposta de l'Ajuntament per la sostenibilitat, amb una potencia de 96 KW i 130 Cv. Està equipada amb senyalitzacions lluminoses i acústiques d'emergències, material per a realitzar controls de trànsit, etilòmetre evidencial i DEA. Les seves funcions principals són les de servei policial en accidents, controls de trànsit i d'oficina mòbil d'atenció al ciutadà. També s'ha equipat per facilitar el seu ús com a centre de comandament avançat in situ en serveis amb alta activitat o amb concentracions de gent, com són la Festa Major, fires, incidents de caràcter greu, etc, facilitant així que els agents i els comandaments puguin oferir un servei més proper a la ciutadania, en poder treballar i dirigir les operacions en el mateix punt on hi ha el servei.\n10 escúters elèctrics BMW C Evolution\nLes 10 motocicletes elèctriques són de la marca BMW i substitueixen les del rènting anterior, del mateix model (C Evolution). Tenen una autonomia de 160 km amb una bateria de liti i quatre programes diferents de conducció, seguint la línia del compromís amb el medi ambient. Aquests escúters són les que utilitzen els agents de districte per a realitzar els seus desplaçaments i patrullatges i estan equipats amb una tauleta tàctil i impressora portàtil, que permet als agents imprimir actes, normativa i denúncies al lloc mateix de la intervenció\nSis motocicletes de gran cilindrada BMW F 750 GS\nLa Policia Municipal s'ha dotat també, mitjançant rènting, de sis motocicletes de gran cilindrada que substituiran les més antigues de la flora. Aquestes motocicletes són les utilitzades per la Unitat de Motoristes (UMOT) per realitzar els serveis de vigilància i control del trànsit i tenen una ergonomia que s'adapta millor a les característiques del treball dels agents, a més de complir amb la normativa d'emissions d'escapament EU4.


Vols barats de Lleó a Malabo a Iberia\nVols barats Lleó-Malabo\nVols barats de Lleó a Malabo (SSG) de Lleó a Malabo Lleó-Malabo, Guinea Equatorial\nConsulta l’oferta de vols de Lleó a Malabo i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Lleó a Malabo.\nEls preus mostrats corresponen a cerques de vols a de Lleó a Malabo fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Es forma en dansa clàssica i contemporània amb professors com Herminia Espejo, Mariana Giustina, Carol Diley, Carles Sales, Olga Tragant, Anne Morin, Cecilia Colacrai, German Jauregui, David Zambrano o Mal Pelo, entre d’altres. Al 2009 inicia el treball de processos creatius a la natura amb Paula Kramer, que continua amb l’estudi de la tècnica de moviment creatiu Amerta Movement, amb el mestre indonesi Suprapto Suryodarmo, fins l’actualitat.\nInicia l’estudi entre el moviment i la natura al 2010 amb el Col·lectiu Lawu (junt amb Montse Martí), amb un treball basat en l’escolta del moment i de l’entorn. Fruit d’aquest projecte són les peces: Entre la recta i la corba (Centre Experimental de les Arts de Vallgrassa, Parc Natural del Garraf); The light of the ants (Solo Sound Festival, Java); L’hort als peus (Festival MIAU, Caldes de Montbui); Alendo: la porta oberta (Programa europeu Grundtvig, trobada de centres d’Art en entorn rural, Farrera, Alt Pirineu); El jardí de les flors lletges (Festival MAU, de Granollers); La terra ens mou (Festival FesCamp de Sant Cugat del Vallès); El Sentir d’un trajecte (Fes Camp 2015).\nL’octubre de 2018, realitza el Cicle d’Arbres Monumentals. Quatre intervencions artístiques a l’entorn d’arbres singulars de l’Alt Pirineu. (4a edició al 2021).\nAl desembre rep l’encàrrec de realitzar una peça a partir de l’obra de l’artista Xevi Bayona a Roca Umbert de Granollers, La fàbrica s’encén.\nAl gener de 2019 estrena junt amb la Cia Ntlades Ataràxia, un espectacle fet per dones sobre dones, amb circ, dansa i teatre.\nDarreres intervencions: Festival Natures (2019), El sentit d’un arbre mort, Festival L’Escletxa (2020), Fem Dansa a Sant Pere de Riudebitlles (2020), Festival Paisatge Expandit (Mallorca, 2021).\nIntervenció al programa Carreteres


Título: ELS AJUNTAMENTS AJORNEN EL COBRAMENT D'IMPOSTOS MUNICIPALS\nValor: 11497 €\nEls ajuntaments ajornen el cobrament d'impostos municipals\nL'IBI i altres rebuts, com el de l'impost de circulació, no s'hauran de pagar fins que l'estat d'alarma vigent no s'acabi\nEl rebut de l'impost de béns immobles (IBI) i la resta dels tributs municipals no arribaran als comptes bancaris dels veïns que viuen en poblacions de la província de Barcelona, com a mínim, l'estat d'alarma. La Diputació de Barcelona, que s'encarrega de la gestió tributària de la gran majoria dels municipis de mida mitjana i petita, ha suspès els terminis administratius i judicials, tant de prescripció com de caducitat.\nEls serveis de neteja continuen treballant als carrers de Barcelona\nLa mesura presa per l'ens presidit per Núria Marín, d'acord amb els ajuntaments implicats en la qüestió, beneficia tots els veïns de poblacions que tenen la gestió tributària delegada en\nl'estructura tècnica de la Diputació de Barcelona. A part del popular IBI, també inclou la taxa de residus comercials i industrials, vehicles l'impost d'activitats (IVTM),\neconòmiques i les taxes de terrasses, entre altres impostos marcats pels respectius ajuntaments.\nGrans ciutats de l'àrea metropolitana com Badalona i Sant Boi de Llobregat, que gestionen ells mateixos el cobrament dels impostos municipals, ja han pres mesures en aquest mateix sentit per intentar fer tan suportables com sigui possible els efectes econòmics de la crisi sanitària del coronavirus a les butxaques tant dels particulars com dels petits i mitjans empresaris que formen el teixit econòmic local. La modificació del calendari tributari va acompanyada de la suspensió del cobrament de les quotes de serveis municipals com les guarderies, les escoles de música i els gimnasos o poliesportius.\nLes mesures preses van en el mateix sentit que les anunciades per l'Ajuntament de Barcelona\nla setmana passada, quan precisament una de les primeres accions per fer front a la situació actual va ser la suspensió i l'ajornament dels impostos municipals. A part de l'IBI, l'impost de circulació i altres taxes municipals, en el cas de Barcelona també s'hi inclou la taxa de conservació dels nínxols dels cementiris, que és un dels primers rebuts de l'any canalitzat a través de l'empresa municipal Cementiris de Barcelona. El seu procediment es va iniciar el febrer, quan el corona\nLa Diputació de Barcelona modifica el calendari tributari de les poblacions que gestiona\nvirus encara era una amenaça llunyana, i els rebuts han anat arribant als familiars de persones enterrades als cementiris barcelonins al llarg del mes de març. En aquest cas, fonts municipals expliquen que es permet la devolució del tribut sense cap cost fins que s'acabi la situació d'emergència sanitària actual.c


Establix els requisits funcionals que garantiran que els productes i servicis TIC siguen accessibles per a totes les persones; des de telèfons mòbils fins a ordinadors, passant per pàgines web, orientats tant cap a compres públiques com per a la resta d'usos.\nEls organismes europeus de Normalització CEN (Comité Europeu de Normalització), CENELEC (Comité Europeu de Normalització Electrotècnica) i ETSI (Institut Europeu de Normalització de les Telecomunicacions) han aprovat la primera norma europea d'Accessibilitat per a productes i servicis de Tecnologies de la Informació i Comunicació (TIC).\nEsta norma, l'EN 301 549 ‘Requisits d'accessibilitat adequats per a la contractació pública de productes i servicis TIC a Europa’, establix els requisits funcionals que garantiran que els productes i servicis TIC siguen accessibles per a totes les persones; per exemple, des d'un telèfon mòbil, fins a ordinadors, passant per pàgines web; així, els requisits per a la web es basen en les directrius d'accessibilitat de continguts web WCAG 2.0, desenvolupades per W3C, estant en línia amb els indicats en la norma espanyola UNIX 139803, ‘Requisits d'accessibilitat per a continguts en la Web’. A més, la norma europea descriu els procediments d'assaig i la metodologia d'avaluació de cadascun d'ells.\nEsta norma és el resultat del mandat 376 de la Comissió Europea per a elaborar un estàndard europeu, amb la participació de totes les parts interessades i per consens. AENOR ha exercit la Secretaria del grup treballe.\nEl Grup de Treball Conjunt responsable dels documents està compost per una mostra molt representativa de les parts interessades: empreses líders del sector (Microsoft, IBM, Blackberry, Tova, Nokia o Siemens, entre altres), organitzacions independents (W3C), associacions d'usuaris i de persones amb discapacitat (EDF, ANEC), universitats (UPM -Universitat Politècnica de Madrid-) o l'Administració Pública (Comissió Europea, Ministeri espanyol de Sanitat, Servicis Socials i Igualtat), entre unes altres.\nLes normes tècniques contenen les bones pràctiques i el consens del mercat respecte a la millor forma d'abordar processos importants per a les organitzacions i per a la societat en general i, per tant, reduïxen notablement la incertesa empresarial a l'hora d'afrontar un nou mercat o procés. Les normes s'elaboren amb la participació de les parts implicades en cada cas i són fruit del consens.\nA més d'esta norma europea, també s'han aprovat tres informes tècnics que la complementen:\nTR 101 550 'Documents corresponents a la norma EN 301 549 ‘Requisits d'accessibilitat adequats per a la contractació pública de productes i servicis TIC a Europa’.\nTR 101 551 ‘Pautes per a l'ús dels criteris de concessió relatius a l'accessibilitat adequats per a la contractació pública de productes i servicis TIC a Europa”.\nTR 101 552 ‘Directrius per a l'avaluació de la conformitat en els requisits d'accessibilitat per a la contractació pública de productes i servicis TIC a Europa’.\nTambé s'està desenvolupant una ferramenta informàtica online que ajudarà al fet que, en funció dels requisits funcionals que es precisen, es puguen elaborar llistes a mesura dels requisits aplicables, aglutinant la informació més rellevant dels quatre documents.\nMés referències a esta notícia


Sobre Ferran Adrià - Albert Forns\nposted by A on de gener 25, 2011 No Comments\nHa coincidit amb la presentació del nou projecte pel 2014, però la veritat és que ja fa dies que vaig endur-me els devedés ElBulli, historia de un sueño de la biblioteca sense pensar que Ferran Adrià tornaria a ser trending topic aquesta setmana.\nTot i la polèmica, tancar el restaurant era el pas lògic, esperable. Adrià fa molt temps que ha deixat de cuinar pels clients i ha passat a cuinar, o millor dit, a fer recerca culinària, per a tothom, pel planeta. Al principi encara competia amb la resta de restaurants, però des de finals dels noranta l'únic rival a batre per l'equip d'ElBulli són ells mateixos i els límits conceptuals i tecnològics de la gastronomia del moment.\nFa molts anys que ElBulli, tot i rebre clients, ha deixat de ser un restaurant convencional i era molt més a prop d'una universitat o d'un centre de recerca. Per Adrià, mostrar les creacions als pocs afortunats que s'hi podien acostar ha anat esdevenint cada vegada més molest i secundari, ja que implicava perdre molts mesos l'any i moltes energies a 'repetir plats' i oferir-los al públic, cosa normal per un restaurador però feixuga si només t'interessa crear.\nDe cuina moderna a revolució conceptual\nEl documental retrata perfectament aquest moment, el moment on Adrià va deixar de fer cuina i va centrar-se en innovar. També retrata com, de cop, la majoria de comensals van quedar-se a mig camí, incapaços d'entendre el joc que plantejava Adrià, el que significava la seva cuina en termes de progrés científic i de revolució conceptual. Ja no es tracta d'anar més una mica més enllà, de pulir una mica més la gastronomia clàssica, de cop la consigna única passa a ser 'avançar' i tant se val si el públic queda enrere. Ho explica l'exdirector de la Tate Modern Vicent Todolí al documental: 'Adrià allibera la cuina de la necessitat de nutrició i la converteix en una expressió individual', una expressió que per Todolí és artística. Ho reafirma també Vicent Nocé, de Liberátion: 'Era la primera vegada que la cuina es desvinculava del plaer físic i passava a ser un plaer intel·lectual'.\n'A partir d'aquell moment, que el gust sigui més o menys desagradable al paladar és el de menys. El gust no era important, allò important era que estàvem provant una idea, un concepte', insistia el marxant d'art Antonio Sabatés. Tant és si ens agrada o no, el que mengem a ElBulli, la proposta que ens fa Adrià, ha deixat de ser culinària i és purament intel·lectual.\nEn aquest sentit, veient el documental he gaudit com un camell resseguint el viatge conceptual de la companyia d'Adrià. Alguna cosa s'ha trencat dins meu respecte a la imatge que tenia del cuiner de l'Hospitalet, un personatge deliberadament reduït i simplificat pels mitjans espanyols, que l'han empetitit fins a la mida mental de les seves audiències.\nEl dubte sistemàtic com a mètode, com a finalitat\nEls vint anys d'evolució culinària que retrata ElBulli, Historia de un sueño permeten veure el procés mental des del 'ostres, podríem fer-ho, podríem deixar de fer els plats de sempre i dedicar-nos a innovar' fins aquest 'ens ho creiem i anem a totes: Tirem la casa per la finestra' final. De mica en mica, neix en Adrià i el seu equip la preocupació i necessitat de crear i de fomentar aquesta creativitat, perseguint les condicions idònies per fer-ho: primers laboratoris, primers viatges de descoberta, primers contactes amb el món industrial.\nDel documental m'ha encantat veure com funciona el cervell d'Adrià: l'aproximació científica que té la seva manera de pensar, el dubte permanent i metòdic i una curiositat universal: 'El gust és el sentit més utilitzat al menjar, però per què no fer que el comensal utilitzi tots els sentits quan menja?'. 'El menjar s'ha servit sempre de la mateixa manera, com podríem millorar-ho?' o 'l'ordre de l'àpat sempre ha estat el mateix, pensem què podríem fer-hi', i la solució és la sofisticació dels entrants, amb còctels i snacks o els avantpostres per marcar que comencem a acabar.\nReplantejar la disciplina de dalt a baix\nPassar de servir 3 plats a 40 en un sol àpat obliga a replantejar-se la logística de la sala, els nous postres obliguen a dissenyar nous coberts i vaixelles per servir-los i la necessitat de liofilitzar o esferificar ens porta a inventar nous aparells, a endinsar-se en el món del disseny industrial per inventar artilugis nous, com la caviarera, que en un futur podrien entrar a moltes cuines.\nUn exemple: 1998, a Ferran Adrià se li ha posat entre celles que vol aconseguir crear una gelatina calenta. El seu equip de recerca comença a preguntar-se i investigar, i topen amb una modalitat d'algues típica dels restaurants xinos que, en una sopa calenta, aconsegueix aguantar sense desfer-se. En visiten uns quants, de xinos, i alguns de japonesos, i la identifiquen com l'alga Agar-Agar. Busquen on la venen i en compren en quantitats industrials i llavors comencen a fer recerca, fins que arriben a inventar un aparell que els permetrà processar-la com a base per a desenes de plats derivats.\nEn aquest sentit, les crítiques arran de l'excessiva tecnificació de la seva cuina -Santi Santamaria i companyia- provenen de la ignorància atàvica de sempre, d'aquells qui creuen que la cuina no té dret a avançar, dels reaccionaris que no poden imaginar-se que la truita es pugui fer d'una altra manera. ElBulli, historia de un sueño intenta explicar això, que Adrià ha dinamitat completament una disciplina que no es permetia a si mateixa avançar. Això d'Adrià com inventar l'art abstracte, com la teoria de la relativitat.\nFer-se preguntes constantment, com a mètode, com a finalitat. Aquesta és la gran diferència entre Adrià i la resta de l'ofici. Els cuiners que s'acosten i fan un stage a ElBulli n'aprendran les quatre tècniques noves d'aquella temporada i, en tornar als seus restaurants, les incorporaran als seus plats, però no se n'enduran la idea de recerca constant. ElBulli no és escumes ni esferificacions ni nitrogen líquid: ElBulli és recerca constant. I ja va bé que la resta de cuiners no vulguin dedicar la vida a innovar. No cal ser Picasso per ser un bon pintor, però la diferència permet entendre perquè Adrià necessita tancar el restaurant i dedicar-se 100% a la recerca: Ningú espera que un premi Nobel de medicina abandoni el laboratori per anar a donar conferències a nens de primària.\nEl pack ElBulli, historia de un sueño conté fins a 600 minuts d'informació sobre ElBulli, amb 9 documentals d'una hora sobre les diverses etapes del restaurant, així com el vídeo 'Un dia en ElBulli' i una pel·lícula de 150 minuts que resumeix tot el material recopilat. És precisament aquest resum final el que hem vist els vespres d'aquesta setmana, amb diverses pauses per comentar el que vèiem i els plats que ens anaven presentant. Intenteu arreplegar aquests documentals com sigui, són una experiència al·lucinant. Aquí teniu el primer capítol, en ordre cronològic, de la gestació del restaurant, i un cop hagueu vist els documentals, us podeu animar amb aquesta tertúlia sobre la gravació, amb els germans Adrià i l'equip de Versión española (sí, ningú és perfecte).


"Estem convençuts que jugarem el 'play-off' exprés i estarem preparats" - Diari de Sabadell\n"Estem convençuts que jugarem el 'play-off' exprés i estarem preparats"\nAquesta escena es veu factible al club arlequinat aquesta temporada en un 'play-off' / Ll. Franco\nMentre el futbol professional es prepara per tornar als entrenaments i es perfila el calendari per acabar la lliga sencera, els equips considerats 'no professionals', cas de Segona B i Tercera Divisió, viuen amb incertesa el possible desenllaç dels seus campionats. Tot està condicionat al vistiplau definitiu de les autoritats sanitàries, però circulen dues opcions, com ja va avançar aquesta setmana el Diari de Sabadell, que semblen les més factibles: el 'play-off' exprés o la cancel·lació de la temporada amb l'ascens dels primers de cada grup.\nDes dels clubs implicats -com poden ser At. Balears, Castelló, Logroñés o Cartagena- s'han afanyat a estendre, amb constants missatges a través dels mitjans de comunicació o xarxes socials- aquesta última possibilitat i així consumar l'ascens a Segona A als despatxos. Què en pesa de tot plegat el Centre d'Esports? El club arlequinat no ha volgut entrar en el circ dels comunicats ni valorar la situació "perquè no serveix per aportar res", confessa el director general del club i conseller, Bruno Batlle.\nDe fet, la postura oficial no ha variat gens i Batlle es manté ferm: "Posant sempre per davant la salut de les persones, al club estem convençuts que jugarem el 'play-off' exprés que des del primer moment va proposar la Federació Espanyola de futbol a les territorials. Entenem que serà així i puc assegurar que el Centre d'Esports estarà preparat per afrontar els protocols que siguin necessaris". No vol entrar a valorar l'alternativa que parla de l'ascens dels quatre primers: "Mai s'ha parlat d'això en les nombroses reunions que hem mantingut amb clubs i la Federació Catalana", explica.\nEn canvi, el director general del club sí que s'ha referit al futur de la Segona B. "Farem tot el que sigui possible per evitar que la pròxima temporada hi hagi un total de 98 equips. Seria una categoria menys sostenible, menys atractiva i menys competitiva. Significaria fer una passa enrere quan l'objectiu és acostar-se a la professionalització i tingui un nivell més alt". Les possibles alternatives per evitar aquesta massificació seria aplicar descensos o la creació de la nova categoria Segona B-Pro intermèdia. De tot plegat n'haurà de parlar el president Luis Rubiales la setmana que ve en una trobada decisiva -no se sap si dimecres o divendres- amb les diferents territorials on es decidirà, probablement, el desenllaç de la temporada 19/20. O almenys es donaren les directrius perquè siguin aprovades pel Ministeri de salut que té l'última paraula.\n231 partits contra 68\nEl 'play-off' exprés que es proposa per la Segona B es jugaria en un termini d'uns 10 dies en una seu única per evitar riscos. S'havia parlat d'El Pinatar de Múrcia i La Condomina com a escenari dels partits. També ha sonat la Ciutat Esportiva de Las Rozas de Madrid, però no hi ha res decidit. En tot cas, participarien 16 equips (els 4 primers de cada grup) i es jugaria amb el model habitual (els primers jugarien entre sí i la resta pel camí més llarg), però les eliminatòries serien a partit únic. Això significa que es jugarien un total de 14 partits.\nCaldia afegir els 'play-off' de Tercera Divisió amb un model diferent. Es jugarien a cada territorial entre els quatre primers classificats: semifinals (primer contra quart i segon contra tercer) i la final per decidir el campió que puja a Segona B. Això suposa 3 partits per cadascú dels 18 grups de la Tercera Divisió, en total 54. Sumant les dues categories, sumen 68 partits, una xifra molt allunyada dels 231 que es preveuen disputar entre Primera i Segona Divisió A per acabar la temporada. Sembla, doncs, raonable la possibilitat de fer un 'play-off' exprés acotat a unes dates molt concretes i sense el risc de viatges com passa en el futbol professional.\nTemes:Bruno Batlle, CESABADELL, coronavirus, play-off exprés, Sabadell


El lloguer dispara el cost de la vida a Barcelona i Madrid\nL'habitatge el 2020 era un 82% més car que la mitjana de les ciutats d'Espanya\nVista general de Barcelona. Pere Tordera\nEl cost de la vida a les dues ciutats més grans de l'Estat, Barcelona i Madrid, va ser un 20% superior a la de la resta de ciutats l'any 2020. El principal motiu que explica aquesta diferència són els preus dels lloguers i, per tant, el cost de l'habitatge, que s'ha disparat els últims anys. Així es desprèn de l'Índex del cost de vida a les ciutats espanyoles, informe publicat aquest dilluns pel Banc d'Espanya. El document desgrana que si bé Barcelona i Madrid són les dues ciutats més riques en comparació amb la resta, quan s'ajusten els salaris al poder de compra, és a dir, es correlacionen amb el cost de la vida que han d'afrontar els ciutadans que hi viuen, la diferència es retalla. D'aquesta manera, si a Madrid i Barcelona el salari mitjà del sector privat era un 45% superior al de la resta de ciutats l'any 2020, aquesta diferència cau en picat, fins al 21%, quan es té en compte el component del cost de la vida.\nEls sous dels ciutadans de Madrid i Barcelona es dediquen, sobretot, a fer front a les despeses del lloguer (25%), fins al punt que el cost de l'habitatge en aquestes dues ciutats l'any 2020 era un 82% superior a la mitjana de ciutats d'Espanya. A més, els preus dels lloguers a Madrid i Barcelona són "molt superiors" als preus dels béns i serveis, cosa que explica "la diferència de preus entre Madrid i Barcelona i la resta de zones urbanes de l'Estat", segons l'informe.\nL'índex del Banc d'Espanya compara el cost dels béns i els serveis. D'una banda, destaca que l'hostaleria i els serveis sanitaris són més cars, i els relaciona amb el cost més elevat de la mà d'obra a les dues grans ciutats. Per contra, la diferència dels béns de consum, és a dir, el cistell de la compra (alimentació, calçat, roba, etc.) entre ciutats és "menys rellevant". "Els preus a les diferents àrees tendeixen a igualar-se", apunta l'informe.\nAmb tot, i fruit principalment de l'ascens dels preus dels lloguers els últims anys, la diferència de preus entre Madrid i Barcelona en comparació amb les ciutats més barates també s'ha eixamplat. Mentre que l'any 2004 la diferència era d'un 22%, el 2020 s'ha enfilat 10 punts, fins a un 31%. Aquesta realitat no la comparteixen les ciutats mitjanes (en termes poblacionals), on les diferències de preus amb les capitals de Madrid i Catalunya han augmentat més lleugerament.\nCatalans i madrilenys, més rics però no tant\nLlei d'habitatge en espera\nEl Banc d'Espanya recorda que aquestes diferències tenen un impacte directe en el benestar dels ciutadans i aconsella que es tinguin en compte "per tal d'avaluar l'impacte, a escala local o regional, de les polítiques públiques que a vegades fixen imports uniformes de determinades rendes per al conjunt del territori". L'organisme apunta que "per fer valoracions més precises dels nivells de benestar" cal tenir en compte aquestes diferències.\nFa un any, el fins ara ministre de Transports i Agenda Urbana, José Luis Ábalos, va presentar el sistema estatal d'índex de referència del preu del lloguer, una eina que serveix a les comunitats autònomes i als ajuntaments per dibuixar les zones tensionades, és a dir, on el preu del lloguer es dispara. La iniciativa es va presentar com a alternativa a estudiar una regulació dels lloguers -que Catalunya ja ha impulsat pendent del TC - a través de la llei d'habitatge. La normativa s'havia d'aprovar el febrer passat però els dos socis del govern de coalició (PSOE i Unides Podem) continuen negociant precisament aquest component. Des de Podem volen incloure la mesura a la llei, però el PSOE continua mostrant-hi reticències. Amb el canvi de carteres a la Moncloa , la negociació no s'ha reprès fins ara, en paral·lel amb els pressupostos generals de l'Estat del 2022.\ncost vida lloguers salaris


Popap - Pàgina 6\nRiccardo Giraldi, Microsoft: "L'educació ha de ser creativa, ja no cal aprendre rius i reis"\nL'espia Joan Arenyes entrevista el director creatiu de Microsoft, Riccardo Giraldi, i parlen d'educació, de memòria i creativitat. Giraldi aquest estiu farà de professor a Barcelona per a estudiants de 15 i 16 anys de la Harbour Space.\nLes consoles i videojocs retro són tendència!\nL'espia Joan Arenyes, acompanyat per l'Albert Murillo de "Generació digital", repassa amb Mariola Dinarès una selecció de les millors consoles retro i els seus jocs clàssics, arran de l'anunci de Nintendo d'un nou remake, el SNES Classic Mini, que sortirà a la venda al setembre de 2017.\nL'espia Joan Arenyes ens dona alguns consells per evitar l'assetjament\nEl problema de l'assetjament a les xarxes socials no és exclusiu dels menors i els adolescents. Els adults també fem un ús intensiu d'aquestes xarxes i també estem exposats a patir males experiències. Què podem fer en aquest casos?\nApps per a l'operació biquini\nL'espia Joan Arenyes ens comenta quines són les millors apps per fer que l'operació biquini es faci realitat i no quedi tot en un intent.\nLes aplicacions de control parental més populars\nL'espia Joan Arenyes explica a la Mariola Dinarès en què consisteixen les aplicacions de control parental als telèfons mòbils, tauletes o consoles.\nEls càstings en línia són tendència!\nL'espia Joan Arenyes ens explica com els actors trobaran feina a partir d'ara: amb càstings en línia. De fet, avui dia, aproximadament una de cada cinc cerques d'intèrprets per a nous projectes a Espanya es fa a internet. Vibuk és l'únic cercador d'actors i talent artístic a la xarxa. El projecte neix de la mà de l'empresari Jorge Martínez i l'actor Antonio Resines. Entrevistem el primer.\nQuè és un "maker"? Fer-s'ho tot un mateix és tendència\nA "L'espia", amb Joan Arenyes, parlem de la cultura "maker" amb Òscar Martínez, coordinador de l'espai MakerConvent. Sabrem en què es basa aquest moviment "maker", del qual es presentarà un llibre fet a Barcelona.\nLes joguines tecnològiques són tendència!\nL'espia Joan Arenyes explica a la Mariola Dinarès que la fira anual TTMP spring showcase, que es fa a Nova York, organitzada per la revista "Time to play magazine", ha servit per presentar les novetats en joguines que es posaran de moda entre els nens de tot el món en els pròxims mesos. En les últimes edicions s'ha comprovat com les joguines educatives d'iniciació a la robòtica o la programació tenen cada vegada més èxit.\nArriba el Saló de l'Automòbil més tecnològic, amb l'espia Joan Arenyes\nEl Saló Internacional de l'Automòbil de Barcelona s'ha reinventat, fins i tot ha canviat el nom pel d'Automobile Barcelona. Es farà de l'11 al 21 de maig al recinte de Montjuïc amb l'afany de convertir-se en referència mundial de les noves tecnologies aplicades al sector de l'automoció. I és que... les noves tecnologies aplicades a la mobilitat són tendència, i l'espia Joan Arenyes en dona detalls a la Mariola Dinarès.\nEl llibre digital és tendència\nL'espia Joan Arenyes ens porta una tendència relacionada amb Sant Jordi: el llibre digital\nEls formats televisius que són tendència\nL'espia Joan Arenyes repassa amb Mariola Dinarès els programes que ho estan petant. Hem fet un resum dels formats presentats al MIPTV de Canes d'aquest any. Empoderament, realitat virtual, millennials, i molt més!\nLa robòtica industrial és tendència\nL'espia Arenyes visita la fira Advanced Factories, el primer congrés que se celebra a Barcelona sobre robòtica al món de la indústria.\nEls vídeos de gatets continuen sent tendència\nL'espia Joan Arenyes certifica que els vídeos de gatets continuen entusiasmant a la xarxa. L'any 2014 es van publicar a YouTube més de 2 milions de vídeos de gats que van aconseguir més de 26.000 milions de reproduccions, això són una mitjana de 12.000 visites per vídeo, que converteixen els gats en la categoria més popular a YouTube.\nLes festes Holi són tendència\nL'espia Joan Arenyes ens parla d'aquestes festes inspirades en les celebracions hindús per celebrar l'arribada de la primavera. En parla amb Sonia Esplugas, presidenta de l'Associació Catalana de Bollywood.\nUtilitzar converses de WhatsApp en un judici és tendència\nL'espia Joan Arenyes explica a Mariola Dinarès que fer servir converses de WhatsApp en judicis és tendència. Víctor Roselló, advocat especialista en noves tecnologies i propietat intel·lectual, explica quines condicions han de complir.


Actualitzada 19/02/2019 a les 09:14\nEl Departament d'Empresa s'ha reunit aquest dilluns amb representants de Naturgy, Gas Natural Fenosa, per negociar les possibilitats de reubicar els tres parcs eòlics que l'empresa ha de construir a l'estiu a la Terra Alta. Com ha pogut saber l'ACN, les dues parts s'han emplaçat a analitzar la situació i buscar quines alternatives són viables per a les tres centrals projectades a Batea, Vilalba dels Arcs i la Pobla de Massaluca. Des de la conselleria es confirma que Copcisa ha sol·licitat reactivar el parc Fatarella Nord, emparats en la sentència del TSJC que permet reobrir els expedients de les centrals eòliques previstes en la Zona de Prioritat de Desenvolupament (ZDP). L'empresa ha de presentar ara tota la documentació ambiental, urbanística i elèctrica perquè la Generalitat li doni el vistiplau o la rebutgi.\nDes del Departament d'Empresa es confirma la reobertura de l'expedient del parc Fatarella Nord i que aquesta s'ha fet a petició de l'empresa promotora, Copcisa. Malgrat el decret de 2009 que delimitava la implantació de parcs eòlics en les ZDP, el Govern va dictar també una ordre per anul·lar tots els projectes que no tenien en marxa la tramitació pública. Una sentència del TSJC, però, va desestimar aquesta resolució i va determinar que els projectes que es demanés reobrir, podien iniciar els tràmits administratius.\nComenta el contingut : Empresa comença a negociar amb Naturgy les possibilitats de reubicar els parcs eòlics de la Terra Alta